Document ID: 32007D0679

ΑΠΌΦΑΣΗΣ ΤΗΣ ΕΠΙΤΡΟΠΉΣ
της 22ας Οκτωβρίου 2007
για τον καθορισμό των καθαρών ποσών που αντιστοιχούν στην εφαρμογή της προαιρετικής διαφοροποίησης στο Ηνωμένο Βασίλειο για τα ημερολογιακά έτη 2007-2012
[κοινοποιηθείσα υπό τον αριθμό Ε(2007) 5104]
Το κείμενο στην αγγλική γλώσσα είναι το μόνο αυθεντικό
(2007/679/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (1), και ιδίως το άρθρο 4 παράγραφος 1,
Εκτιμώντας τα ακόλουθα:
(1)
Τα άρθρο 1 παράγραφος 1 του κανονισμού (ΕΚ) αριθ. 378/2007 προβλέπει ότι τα κράτη μέλη στα οποία κατά την έναρξη ισχύος του παρόντος κανονισμού εφαρμόζεται το σύστημα των πρόσθετων μειώσεων των άμεσων ενισχύσεων του άρθρου 1 του κανονισμού (ΕΚ) αριθ. 1655/2004 της Επιτροπής, της 22ας Σεπτεμβρίου 2004, σχετικά με τον καθορισμό κανόνων για τη μετάβαση από το σύστημα προαιρετικής διαφοροποίησης που θεσπίζεται βάσει του άρθρου 4 του κανονισμού (ΕΚ) αριθ. 1259/1999 του Συμβουλίου στο σύστημα υποχρεωτικής διαφοροποίησης που θεσπίζεται με τον κανονισμό (ΕΚ) αριθ. 1782/2003 του Συμβουλίου (2), δύνανται να εφαρμόζουν, κατά την περίοδο 2007-2012, μείωση, καλούμενη «προαιρετική διαφοροποίηση», σε όλα τα ποσά άμεσων ενισχύσεων, κατά την έννοια του άρθρου 2 στοιχείο δ) του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3).
(2)
Το άρθρο 2 του κανονισμού (ΕΚ) αριθ. 378/2007 προβλέπει ότι μέσα στους δύο μήνες που ακολουθούν την έναρξη ισχύος του, τα κράτη μέλη καθορίζουν τα ετήσια ποσοστά προαιρετικής διαφοροποίησης που θα εφαρμόσουν στην περίοδο 2007-2012 και κοινοποιούν την απόφασή τους αυτή στην Επιτροπή μαζί με εκτίμηση των επιπτώσεων της εφαρμογής της προαιρετικής διαφοροποίησης.
(3)
Σύμφωνα με το άρθρο 3 παράγραφος 1 του κανονισμού (ΕΚ) αριθ. 378/2007, κάθε κράτος μέλος το οποίο εφαρμόζει, κατά την έναρξη ισχύος του εν λόγω κανονισμού, το σύστημα των πρόσθετων μειώσεων των άμεσων ενισχύσεων το οποίο προβλέπεται από το άρθρο 1 του κανονισμού (ΕΚ) αριθ. 1655/2004 και το οποίο εφαρμόζει το σύστημα ενιαίας ενίσχυσης σε περιφερειακό επίπεδο, μπορεί να επιλέξει για την περίοδο 2007-2012 να εφαρμόσει ποσοστά τα οποία είναι περιφερειακώς διαφοροποιημένα βάσει αντικειμενικών κριτηρίων. Το ανώτατο ποσοστό για κάθε περιφέρεια κάθε ενδιαφερόμενου κράτους μέλους είναι 20 %.
(4)
Το άρθρο 3 παράγραφος 2 του κανονισμού (ΕΚ) αριθ. 378/2007 προβλέπει ότι κάθε κράτος μέλος που εφαρμόζει περιφερειακώς διαφοροποιημένα ποσοστά προαιρετικής διαφοροποίησης υποβάλλει στην Επιτροπή προς εξέταση εντός δύο μηνών από την έναρξη ισχύος του εν λόγω κανονισμού, για την περίοδο 2007-2012, τις ακόλουθες πληροφορίες: α) τα ετήσια ποσοστά προαιρετικής διαφοροποίησης για κάθε περιφέρεια και για ολόκληρη την επικράτεια, β) τα ετήσια συνολικά ποσά που πρέπει να μειωθούν βάσει της προαιρετικής διαφοροποίησης, γ) ενδεχομένως, τα ετήσια συνολικά ποσά που είναι αναγκαία για την κάλυψη του συμπληρωματικού ποσού ενίσχυσης που προβλέπεται από το δεύτερο εδάφιο της παραγράφου 3 του άρθρου 1 του εν λόγω κανονισμού, και δ) στατιστικά και άλλα υποστηρικτικά στοιχεία που χρησιμεύουν για τον καθορισμό των ποσών τα οποία προβλέπονται στα στοιχεία β) και γ).
(5)
Το άρθρο 4 παράγραφος 1 του κανονισμού (ΕΚ) αριθ. 378/2007 προβλέπει ότι η Επιτροπή καθορίζει τα καθαρά ποσά που αντιστοιχούν στην εφαρμογή της προαιρετικής διαφοροποίησης βάσει: α) υπολογισμού σε περίπτωση ενιαίου εθνικού ποσοστού προαιρετικής διαφοροποίησης· β) σε περίπτωση κρατών μελών που εφαρμόζουν περιφερειακώς διαφοροποιημένα ποσοστά, βάσει των ποσών που κοινοποιήθηκαν από τα κράτη μέλη, σύμφωνα με το άρθρο 3 παράγραφος 2 του εν λόγω κανονισμού.
(6)
Το Ηνωμένο Βασίλειο κοινοποίησε στην Επιτροπή τα ακόλουθα ετήσια ποσοστά προαιρετικής διαφοροποίησης που καθορίστηκαν σε περιφερειακό επίπεδο:
Περιφέρειες
2007
2008
2009
2010
2011
2012
Αγγλία
12 %
13 %
14 %
14 %
14 %
14 %
Βόρεια Ιρλανδία
4,5 %
6 %
7 %
8 %
9 %
9 %
Ουαλία
0 %
2,5 %
4,2 %
5,8 %
6,5 %
6,5 %
Σκωτία
5 %
8 %
8,5 %
9 %
9 %
9 %
(7)
Το Ηνωμένο Βασίλειο υπέβαλε επίσης τα συνολικά ποσά που πρέπει να μειωθούν βάσει της προαιρετικής διαφοροποίησης καθώς και εκτίμηση των επιπτώσεων της εφαρμογής αυτής της διαφοροποίησης.
(8)
Επομένως, είναι σκόπιμο να καθοριστούν τα καθαρά ποσά που αντιστοιχούν στην εφαρμογή της προαιρετικής διαφοροποίησης στο Ηνωμένο Βασίλειο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα καθαρά ποσά που αντιστοιχούν στην εφαρμογή της προαιρετικής διαφοροποίησης στο Ηνωμένο Βασίλειο για τα ημερολογιακά έτη 2007-2012 καθορίζονται στο παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από το οικονομικό έτος 2008.
Άρθρο 3
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 22 Οκτωβρίου 2007.

Labels: 18
17
6